CELEX: C2005/205/54
Language: hu
Date: 2005-08-20 00:00:00
Title: T-230/05. sz. ügy: A Golf USA Inc. által a Belső Piaci Harmonizációs Hivatal (védjegyek és formatervezési minták) (OHIM) ellen 2005. június 24-én benyújtott kereset

20.8.2005   
            
            
               HU
            
            
               Az Európai Unió Hivatalos Lapja
            
            
               C 205/30
            
         A Golf USA Inc. által a Belső Piaci Harmonizációs Hivatal (védjegyek és formatervezési minták) (OHIM) ellen 2005. június 24-én benyújtott kereset
   (T-230/05. sz. ügy)
   (2005/C 205/54)
   Az eljárás nyelve: angol
   A Golf USA Inc. [székhelye: Oklahoma City, Oklahoma (Amerikai Egyesült Államok), képviseli: A.H. de Bosch Kemper-de Hilster, jogász, kézbesítési cím: Luxembourg] 2005. június 24-én keresetet nyújtott be az Európai Közösségek Elsőfokú Bíróságához a Belső Piaci Harmonizációs Hivatal (védjegyek és formatervezési minták) (a továbbiakban: OHIM) ellen.
   A felperes keresetében azt kéri, hogy az Elsőfokú Bíróság:
   
               —
            
            
               semmisítse meg az OHIM második fellebbezési tanácsának az R 823/2004-2. sz. (GOLF-USA) ügyben 2005. április 25-én hozott, vitatott határozatát,
            
         
               —
            
            
               kötelezze az alperest a költségek viselésére.
            
         Jogalapok és fontosabb érvek
   
               Az érintett közösségi védjegy:
            
            
               A GOLF USA szóvédjegy a 25. (sport- és szabadidő-cipők, felsőruházat, stb.), a 28. (sportcikkek, beleértve a golfütőket) és a 35. (sportcikkek kiskereskedelme) osztályba tartozó áruk és szolgáltatások tekintetében.
            
         
               Az elbíráló határozata:
            
            
               A védjegybejelentést teljes egészében elutasította.
            
         
               A fellebbezési tanács határozata:
            
            
               A fellebbezést elutasította.
            
         
               Jogalapok:
            
            
               A 40/94/EK tanácsi rendelet 7. cikke (1) bekezdése b) és c) pontjának megsértése.